Zmluva o dielo č. C-NBS1-000-125-157
uzatvorená podľa § 536 až § 565 zákona č. 513/1991 Zb. Obchodný zákonník 
v znení neskorších predpisov
 (ďalej len „zmluva“)

Zmluvné strany

Objednávateľ:
Názov:			Národná banka Slovenska
Sídlo:		Imricha Karvaša 1, 813 25 Bratislava
Zastúpený: 	<vyplní VO>
IČO: 		30844789
IČ DPH: 		SK2020815654
Bankové spojenie:	Národná banka Slovenska
Číslo účtu: 		SK07 0720 0000 0000 0000 1919
			<platí pre domáceho uchádzača>
			SK60 0720 0000 0000 0000 2129
			<platí pre zahraničného uchádzača>

(ďalej len „objednávateľ“)

a

Zhotoviteľ:
Obchodné meno: 	<vyplní uchádzač>
Sídlo:		<vyplní uchádzač>
Zastúpený:		<vyplní uchádzač>
IČO: 			<vyplní uchádzač>
Zapísaný:	<vyplní uchádzač>
DIČ:			<vyplní uchádzač>
IČ DPH: 		<vyplní uchádzač>
IBAN: 			<vyplní uchádzač>
Bankové spojenie:	<vyplní zahraničný uchádzač>
SWIFT:			<vyplní zahraničný uchádzač>

(ďalej len „zhotoviteľ“)

(objednávateľ a zhotoviteľ spolu ďalej aj ako „zmluvné strany“)

Preambula
Túto zmluvu uzatvárajú objednávateľ a zhotoviteľ ako výsledok realizácie verejného obstarávania s názvom „Posúdenie bezpečnosti FINU2“ v ktorej bol zhotoviteľ vyhodnotený ako úspešný uchádzač za účelom realizácie predmetu zákazky.

Článok I. 
Predmet zmluvy
1.1. Zhotoviteľ sa zaväzuje riadne a včas, v súlade s podmienkami uvedenými v tejto zmluve: 
i. Vykonať pre objednávateľa bezpečnostné posúdenie informačného systému SAP (ďalej len „FINU2“), pozostávajúceho najmä z riešenia SAP S/4HANA, súvisiacich SAP cloud služieb a integračných rozhraní, prevádzkovaného objednávateľom (ďalej aj ako „bezpečnostné testovanie“), ktorého súčasťou je záväzok zhotoviteľa:
a) Vykonať fázu A bezpečnostného testovania testovaného systému v rozsahu a spôsobom špecifikovaným v Prílohe č. 1 tejto zmluvy, zahŕňajúce minimálne konfiguračný audit, testovanie bezpečnosti používateľských a integračných rozhraní a testovanie zákaznícky vyvinutých alebo modifikovaných SAP transakcií a rozšírení v rozsahu maximálne 6 požiadaviek riešených vývojom. 
b) Vykonať fázu B bezpečnostného testovania testovaného systému v rozsahu a spôsobom špecifikovaným v Prílohe č. 1 tejto zmluvy, zameranú najmä na preverenie odstránenia nedostatkov identifikovaných vo fáze A. 
c) Vypracovať a odovzdať objednávateľovi po vykonaní fázy A bezpečnostného testovania záverečnú správu o bezpečnostnom testovaní testovaného systému, vrátane popisu vykonaných testov, identifikovaných zistení, ich zhodnotenia a odporúčaní na nápravu, v rozsahu a štruktúre špecifikovanej v Prílohe č. 1 tejto zmluvy (ďalej aj ako „dokumentácia“). Dokumentácia bude odovzdaná v elektronickej forme v slovenskom, českom alebo anglickom jazyku vo formátoch aplikačných programov Microsoft Word, Microsoft Excel alebo vo formáte PDF.
d) Doplniť dokumentáciu pri vykonaní fázy B bezpečnostného testovania podľa prílohy č. 1 tejto zmluvy, najmä o výsledky preverenia odstránenia nedostatkov identifikovaných vo fáze A (ďalej aj ako „doplnenie dokumentácie“). Doplnenie dokumentácie bude odovzdané v elektronickej forme v slovenskom, českom alebo anglickom jazyku vo formátoch aplikačných programov Microsoft Word, Microsoft Excel alebo vo formáte PDF.
e) Poskytnúť prezentáciu výsledkov hodnotenia v mieste plnenia zmluvy, ak o to objednávateľ požiada, a to v termíne podľa dohody medzi objednávateľom a zhotoviteľom, pred podpisom akceptačného protokolu fázy A bezpečnostného testovania podľa zmluvy. 
ii. Poskytnúť objednávateľovi doplnkové služby súvisiace s bezpečnostným testovaním podľa tejto zmluvy v maximálnom rozsahu 20 osobohodín, ktorými sú:
a) Konzultácie k posúdeniu bezpečnostných opatrení navrhnutých objednávateľom na nápravu zistení uvedených v dokumentácii na základe fázy A bezpečnostného testovania a ich implementácii z hľadiska bezpečnostného testovania, prípadne k iným požiadavkám objednávateľa súvisiacim s bezpečnostným testovaním podľa tejto zmluvy, a to aj po častiach, podľa potrieb objednávateľa a vždy len na základe predchádzajúcej objednávky objednávateľa a doručenej zhotoviteľovi a potvrdenej zhotoviteľom podľa zmluvy (ďalej aj ako „doplnkové služby“). 
1.2. Objednávateľ sa zaväzuje poskytnúť zhotoviteľovi súčinnosť potrebnú pre riadne vykonanie bezpečnostného testovania podľa tejto zmluvy, najmä sprístupniť testovaný systém, poskytnúť zhotoviteľovi dostupnú dokumentáciu k testovanému systému, zabezpečiť komunikáciu s príslušnými osobami objednávateľa a dodávateľom testovaného systému, prevziať riadne a včas vykonané bezpečnostné testovanie a zaplatiť zaň zhotoviteľovi dohodnutú cenu podľa tejto zmluvy. Objednávateľ sa tiež zaväzuje poskytnúť zhotoviteľovi potrebnú súčinnosť pri poskytnutí doplnkových služieb objednaných objednávateľom podľa tejto zmluvy, prevziať doplnkové služby riadne a včas poskytnuté zhotoviteľom na základe objednávky objednávateľa a za ich poskytnutie zaplatiť zhotoviteľovi cenu určenú podľa tejto zmluvy.


Článok II. 
Termíny a všeobecné podmienky plnenia predmetu zmluvy
2.1. [bookmark: _Ref187647563][bookmark: _Ref280006350][bookmark: _Ref182474084]Zhotoviteľ sa zaväzuje vykonať jednotlivé fázy bezpečnostného testovania (ako sú definované v Prílohe č. 1 tejto zmluvy) v nasledovných lehotách:
i. Fáza A bezpečnostného testovania – v lehote do 3 týždňov odo dňa začiatku fázy A bezpečnostného testovania podľa bodu 2.2. tejto zmluvy,
ii. Fáza B bezpečnostného testovania – v lehote do 1 týždňa odo dňa začiatku fázy B bezpečnostného testovania podľa bodu 2.2. tejto zmluvy.
iii. Doplnkové služby – v lehote do 1,5 roka odo dňa nadobudnutia účinnosti zmluvy. 
2.2. [bookmark: _Ref188610400][bookmark: _Ref187647404]Fázy bezpečnostného testovania sa vykonávajú postupne v poradí fáza A, fáza B, pričom začiatok fázy B je podmienený riadnym ukončením fázy A. 
· Fáza A: Objednávateľ navrhne zhotoviteľovi deň začiatku fázy A podľa bodu 2.1. tejto zmluvy emailom zaslaným prostredníctvom oprávnených osôb objednávateľa a zhotoviteľa určených podľa bodov 6.1. a 6.2. tejto zmluvy (ďalej aj ako „oprávnené osoby“ a jednotlivo aj ako „oprávnená osoba objednávateľa“ a „oprávnená osoba zhotoviteľa“). Návrh objednávateľa musí byť doručený najmenej 7 dní vopred (pred objednávateľom navrhovaným dňom začiatku fázy A). Zmluvné strany sa následne prostredníctvom oprávnených osôb dohodnú na konkrétnom dni začiatku fázy A. Ak sa zmluvné strany nedohodnú na dni začiatku fázy A do 6 mesiacov odo dňa nadobudnutia účinnosti tejto zmluvy, márnym uplynutím tejto lehoty sa zmluva ukončuje. 
· Fáza B: Deň začiatku fázy B môže byť navrhnutý a dohodnutý výlučne po ukončení fázy A, ktoré je potvrdené podpisom akceptačného protokolu podľa bodu 2.10 tejto zmluvy. Objednávateľ navrhne zhotoviteľovi deň začiatku fázy B podľa bodu 2.1. tejto zmluvy emailom zaslaným prostredníctvom oprávnených osôb. Návrh objednávateľa musí byť doručený najmenej 7 dní vopred (pred objednávateľom navrhovaným dňom začiatku fázy B). Ak sa zmluvné strany nedohodnú na dni začiatku fázy B do 6 mesiacov od podpisu akceptačného protokolu k fáze A, fáza B sa podľa tejto zmluvy nevykoná a záväzok na jej plnenie zaniká.
2.3. Do lehôt podľa bodu 2.1. tejto zmluvy sa nezapočítava čas plynutia lehôt podľa bodov 2.7. až 2.10. tejto zmluvy na pripomienkovanie dokumentácie objednávateľom, zapracovanie pripomienok objednávateľa zhotoviteľom, akceptáciu zapracovania pripomienok objednávateľa, resp. žiadosť objednávateľa o nápravu zapracovania jeho pripomienok a vykonanie takej nápravy zhotoviteľom, a teda na čas medzi začiatkom plynutia lehoty podľa niektorého z bodov 2.7. až 2.10. tohto článku zmluvy a jej koncom, ktorý nastane buď vykonaním toho úkonu objednávateľa alebo zhotoviteľa, pre ktorý je v danom bode tohto článku zmluvy lehota určená, alebo márnym uplynutím tejto lehoty (podľa toho čo nastane skôr), sa lehota na vykonanie príslušnej fázy bezpečnostného testovania podľa bodu 2.1. tejto zmluvy prerušuje. 
2.4. Zmluvné strany spoločne preveria pripravenosť prostredia objednávateľa na vykonanie príslušnej fázy bezpečnostného testovania po vzájomnej dohode pred začatím príslušnej fázy bezpečnostného testovania. V prípade ak na základe tohto preverenia zmluvné strany zistia, že prostredie objednávateľa nie je pripravené na bezpečnostné testovanie, dohodnú sa zmluvné strany prostredníctvom oprávnených osôb na opatreniach, ktoré je potrebné vykonať na dosiahnutie pripravenosti prostredia objednávateľa na vykonanie príslušnej fázy bezpečnostného testovania a v prípade, ak je to potrebné z hľadiska charakteru týchto opatrení, aj na primeranom posunutí dňa začiatku príslušnej fázy bezpečnostného testovania určeného podľa bodu 2.2 tejto zmluvy. 
2.5. [bookmark: _Ref368918061]Objednávateľ poskytne zhotoviteľovi potrebnú súčinnosť pri vykonaní bezpečnostného testovania podľa tejto zmluvy, a to najmä poskytnutím dokumentov alebo informácií relevantných a potrebných k vykonaniu bezpečnostného testovania, ako aj vytvorením technických podmienok pre vykonanie bezpečnostného testovania (pričom predmet bezpečnostného testovania bude prevádzkovaný v prostredí objednávateľa). Objednávateľ pred začiatkom vykonávania fázy A bezpečnostného testovania podľa tejto zmluvy poskytne zhotoviteľovi užívateľskú a technickú dokumentáciu objednávateľa k testovanému systému. Dokumentáciu alebo informácie podľa tohto bodu zmluvy objednávateľ poskytne oprávnenej osobe zhotoviteľa alebo osobám zhotoviteľa uvedeným v Prílohe č. 2 tejto zmluvy.
2.6. Zhotoviteľ sa zaväzuje včas oboznámiť objednávateľa s technickými detailmi plánovaných testov (najmä s ohľadom na možný dopad na iné IT komponenty objednávateľa) a následne vykonávať výlučne také testy, ktoré objednávateľ schválil a v časoch, ktoré objednávateľ určil. Pokiaľ dodržiavanie povinností zhotoviteľa podľa tohto bodu zmluvy bude mať dopad na vykonanie príslušnej fázy bezpečnostného testovania v lehote podľa bodu 2.1. tejto zmluvy, zmluvné strany sa prostredníctvom oprávnených zástupcov dohodnú na primeranom predĺžení termínu pre vykonanie danej fázy bezpečnostného testovania zhotoviteľom.
2.7. [bookmark: _Ref184642493][bookmark: _Ref184737165][bookmark: _Ref280006677]Bezodkladne po vykonaní rozsahu testovania uvedeného pre príslušnú fázu bezpečnostného testovania v Prílohe č. 1 tejto zmluvy je zhotoviteľ povinný doručiť objednávateľovi na pripomienkovanie vypracovanú, resp. doplnenú dokumentáciu v elektronickej forme. Dokumentácia musí byť doručená objednávateľovi prostredníctvom oprávnených osôb zabezpečeným spôsobom s využitím šifrovanej e-mailovej komunikácie alebo iného dohodnutého zabezpečeného elektronického nástroja. Objednávateľ je oprávnený do 7 kalendárnych dní od doručenia dokumentácie podľa tohto bodu zmluvy doručiť zhotoviteľovi svoje pripomienky k dokumentácii v elektronickej forme. Pripomienky objednávateľa budú doručené prostredníctvom oprávnených osôb rovnakým zabezpečeným spôsobom.
2.8. [bookmark: _Ref184737222]Zhotoviteľ do 7 kalendárnych dní od doručenia pripomienok objednávateľa podľa bodu 2.7. tohto článku zmluvy zapracuje tieto pripomienky do dokumentácie, vyhotoví popis zapracovania pripomienok v elektronickej forme a doručí ho objednávateľovi spolu s upravenou dokumentáciou emailom doručeným prostredníctvom oprávnených osôb.
2.9. [bookmark: _Ref187746702]Objednávateľ do 7 kalendárnych dní od doručenia popisu zapracovania pripomienok a upravenej dokumentácie, v elektronickej forme, emailom doručeným prostredníctvom oprávnených osôb, akceptuje spôsob ich zapracovania alebo požiada o nápravu zapracovania pripomienok, ktorú zhotoviteľ vykoná podľa bodu 2.8. tohto článku zmluvy a opätovne doručí objednávateľovi popis zapracovania pripomienok spolu s upravenou dokumentáciou v súlade s bodom 2.8. tohto článku zmluvy. 
2.10. [bookmark: _Ref187746715]Ak objednávateľ v stanovenej lehote podľa bodu 2.7. tohto článku zmluvy nedoručí zhotoviteľovi svoje pripomienky k dokumentácii alebo ak v lehote podľa bodu 2.9. tohto článku zmluvy nepožiada o nápravu zapracovania pripomienok, alebo akceptuje spôsob ich zapracovania, má sa za to, že ide o konečnú verziu vypracovanej, resp. doplnenej dokumentácie v danej fáze bezpečnostného testovania. Objednávateľ a zhotoviteľ následne bezodkladne podpíšu akceptačný protokol bezpečnostného testovania pre danú fázu bezpečnostného testovania, uvedený Prílohe č. 3 tejto zmluvy (ďalej aj ako „akceptačný protokol“).
2.11. Doplnkové služby podľa tejto zmluvy môžu poskytnúť výlučne osoby zhotoviteľa uvedené v Prílohe č. 2 tejto zmluvy, na základe písomnej objednávky objednávateľa na poskytnutie doplnkových služieb doručenej zhotoviteľovi a potvrdenej zhotoviteľom podľa tejto zmluvy. 
2.12. Pred vyhotovením objednávky podľa bodu 2.13 tohto článku zmluvy zašle oprávnená osoba objednávateľa oprávnenej osobe zhotoviteľa e-mailom požiadavku so stručným popisom požadovaných doplnkových služieb. Zhotoviteľ do 3 pracovných dní od doručenia požiadavky objednávateľa zašle oprávnenej osobe objednávateľa informáciu o podmienkach poskytnutia daných doplnkových služieb obsahujúcu odhad časovej náročnosti poskytnutia požadovaných doplnkových služieb v osobohodinách, informáciu o požadovanej súčinnosti objednávateľa a prípadne ďalšie relevantné informácie súvisiace s požiadavkou objednávateľa (ďalej aj ako „predbežná informácia“). Odhad časovej náročnosti uvedený v predbežnej informácií sa po vystavením a potvrdení objednávky považuje za maximálny počet osobohodín pre realizáciu danej požiadavky. 
2.13. V prípade ak objednávateľ na základe predbežnej informácie poskytnutej zhotoviteľom bude mať záujem o poskytnutie daných doplnkových služieb prostredníctvom oprávnených osôb vystaví a doručí zhotoviteľovi emailom objednávku na poskytnutie doplnkových služieb podľa podmienok uvedených v predbežnej informácii (ďalej aj ako „objednávka“), ktorú je zhotoviteľ povinný potvrdiť emailom prostredníctvom oprávnených osôb, bezodkladne, najneskôr však do 3 pracovných dní odo dňa jej doručenia zhotoviteľovi. Márnym uplynutím lehoty na potvrdenie objednávky zhotoviteľom podľa predchádzajúcej vety tohto bodu zmluvy sa objednávka považuje za potvrdenú zhotoviteľom. Zmluvné strany môžu pred zaslaním predbežnej informácie, alebo pred zaslaním objednávky prerokovať prostredníctvom oprávnených osôb požiadavku objednávateľa podľa bodu 2.12. tohto článku zmluvy pre potreby spresnenia predbežnej informácie alebo podmienky poskytnutia doplnkových služieb uvedené v predbežnej informácii pre potreby spresnenia objednávky. Podmienky poskytnutia doplnkových služieb uvedené v potvrdenej objednávke vrátane maximálneho rozsahu osobohodín, sú pre zmluvné strany záväzné. 
2.14. [bookmark: _Ref187746775]Doplnkové služby uvedené v potvrdenej objednávke podľa tejto zmluvy budú poskytnuté zhotoviteľom v lehote do 14 kalendárnych dní od potvrdenia objednávky, pokiaľ sa zmluvné strany v potvrdenej objednávke podľa tejto zmluvy nedohodnú na inej lehote poskytnutia daných doplnkových služieb. 
2.15. [bookmark: _Ref187669169][bookmark: _Ref187763833]Riadne poskytnutie doplnkových služieb na základe každej potvrdenej objednávky a skutočný počet osobohodín zhotoviteľom poskytnutých doplnkových služieb na základe danej objednávky podľa tejto zmluvy, musí byť písomne potvrdený oprávnenými osobami. Objednávateľ nie je povinný vyčerpať celý počet osobohodín doplnkových služieb podľa tejto zmluvy, prípadne nemusí čerpať doplnkové služby vôbec. 
2.16. [bookmark: _Ref174713782][bookmark: _Ref187669178]Zhotoviteľ sa zaväzuje plniť túto zmluvu výlučne prostredníctvom kľúčových expertov t. j. fyzických osôb, ktoré boli predmetom vyhodnotenia podmienok účasti vo verejnom obstarávaní, ktorého výsledkom je táto zmluva o dielo, a ktoré sú uvedené v Prílohe č. 2 zmluvy o dielo (ďalej aj ako „kľúčoví experti“ a každá z týchto osôb jednotlivo aj ako „kľúčový expert“). Zhotoviteľ zodpovedá za plnenie zmluvy prostredníctvom kľúčových expertov tak, ako keby zmluvu plnil sám, a to bez ohľadu na vzťah medzi zhotoviteľom a týmito kľúčovými expertami. V prípade ak sú títo kľúčoví experti v inom vzťahu k zhotoviteľovi, než v pracovnoprávnom vzťahu podľa zákona č. 311/2001 Z. z. Zákonníka práce v znení neskorších predpisov, potom zhotoviteľ zodpovedá za to, že títo kľúčoví experti majú riadne splnené povinnosti ohľadom zápisu do registra partnerov verejného sektora podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej aj ako „zákon o RPVS“), v prípade ak im také povinnosti vznikli podľa zákona o RPVS. Za účelom preukázania splnenia povinnosti v zmysle predchádzajúcej vety tohto bodu zmluvy je zhotoviteľ povinný kedykoľvek na výzvu objednávateľa bezodkladne, najneskôr však do troch pracovných dní, predložiť objednávateľovi všetky zmluvy s kľúčovými expertmi uvedenými Prílohe č. 2 tejto zmluvy, resp. následne zmenenými postupom podľa bodu 2.17. tohto článku zmluvy, a zároveň predložiť zoznam všetkých kľúčových expertov, ktorí sú subdodávateľmi zhotoviteľa v zmysle § 2 ods. 1 písm. a) bod 7 zákona o RPVS, a ktorí napĺňajú definičné znaky partnera verejného sektora v zmysle § 2 ods. 1 písm. a) bod 7 a § 2 ods. 2 zákona o RPVS, v dôsledku ich participácie na plnení tejto zmluvy. Za úplnosť a pravdivosť poskytnutých údajov nesie plnú zodpovednosť zhotoviteľ.
2.17. Zmena kľúčového experta uvedeného v Prílohe č. 2 tejto zmluvy je možná iba na základe predchádzajúceho písomného návrhu zhotoviteľa na zmenu kľúčového experta, doručeného objednávateľovi a s písomným súhlasom objednávateľa so zmenou kľúčového experta za nového kľúčového experta navrhovaného zhotoviteľom. Každý nový kľúčový expert navrhovaný zhotoviteľom podľa tohto bodu zmluvy musí spĺňať minimálne rovnaké požiadavky na odbornosť, aké boli v rámci podmienok účasti odbornej spôsobilosti požadované objednávateľom vo verejnom obstarávaní, ktorého výsledkom je táto zmluva, od kľúčových expertov uvedených v Prílohe č. 2 tejto zmluvy. Splnenie týchto požiadaviek na odbornosť novým kľúčovým expertom navrhovaným zhotoviteľom podľa tohto bodu zmluvy bude objednávateľ posudzovať rovnako ako bolo splnenie týchto požiadaviek objednávateľom posudzované vo verejnom obstarávaní, ktorého výsledkom je táto zmluva. Účelom tohto ustanovenia zmluvy je zabezpečiť, aby počas celej doby trvania tejto zmluvy bola zabezpečená minimálne rovnocenná úroveň odbornosti, kvalifikácie a skúseností kľúčových expertov prostredníctvom ktorých zhotoviteľ plní túto zmluvu a uvedených v Prílohe č. 2 tejto zmluvy, ako bola požadovaná vo verejnom obstarávaní, ktorého výsledkom je táto zmluva. Na tieto účely je zhotoviteľ v prípade návrhu na zmenu kľúčového experta podľa tohto bodu zmluvy povinný písomne oznámiť objednávateľovi všetky údaje potrebné na posúdenie splnenia požiadaviek ním navrhovaného nového kľúčového experta na odbornosť podľa tohto bodu zmluvy. Objednávateľ si vyhradzuje právo odmietnuť navrhovanú zmenu kľúčového experta, uvedeného v Prílohe č. 2 tejto zmluvy, a to najmä v prípade, ak existuje dôvodný predpoklad, že plnenie záväzkov zhotoviteľa podľa tejto zmluvy prostredníctvom takto navrhovaného nového kľúčového experta je ohrozené alebo v prípade, ak takto navrhovaný nový kľúčový expert nespĺňa požiadavky na odbornosť podľa tohto bodu zmluvy. Zmenu kľúčového experta, uvedeného v Prílohe č. 2 tejto zmluvy zmluvné strany zaznamenajú v dodatku uzatvorenom k tejto zmluve, ktorým sa zmení a nahradí Príloha č. 2 tejto zmluvy v rozsahu objednávateľom odsúhlasenej zmeny kľúčového experta podľa tohto bodu zmluvy. 
2.18. Porušenie ktorejkoľvek povinnosti zhotoviteľa podľa bodov 2.16. a/alebo 2.17. tohto článku zmluvy je podstatným porušením zmluvy zhotoviteľom a oprávňuje objednávateľa odstúpiť od tejto zmluvy. 
2.19. Veci súvisiace s plnením tejto zmluvy sa zmluvné strany zaväzujú komunikovať a riešiť prostredníctvom oprávnených osôb.


Článok III. 
Miesto plnenia zmluvy
3.1. [bookmark: _Ref187765300]Objednávateľ určí, ktoré časti bezpečnostného testovania budú realizované prostredníctvom vzdialeného prístupu a ktoré budú vykonané v priestoroch objednávateľa. Prípadné prezentácie výsledkov bezpečnostného testovania podľa Prílohy č. 1 tejto zmluvy sa uskutočnia osobne v priestoroch objednávateľa alebo elektronicky podľa toho ako určí objednávateľ. 
3.2. Správa a dokumentácia sa odovzdávajú v elektronickej forme podľa tejto zmluvy. V prípade, ak objednávateľ požiada o odovzdanie aj na fyzickom nosiči, miestom odovzdania sú priestory objednávateľa v budove na ul. Imricha Karvaša 1, Bratislava. 
3.3. Doplnkové služby budú poskytnuté zhotoviteľom osobným stretnutím s účasťou kľúčových expertov za zhotoviteľa, ktoré sa uskutoční v priestoroch objednávateľa v budove na ul. Imricha Karvaša 1, Bratislava, pokiaľ sa zmluvné strany v potvrdenej objednávke nedohodnú inak. 
Článok IV. 
Vzdialený prístup
4.1. [bookmark: _Ref182474063][bookmark: _Ref187743891][bookmark: _Ref182472299]Objednávateľ umožní zhotoviteľovi bezodplatný vzdialený prístup do infraštruktúry objednávateľa, k informačným a komunikačným technológiám objednávateľa (ďalej aj ako „IKT“) s využitím systému pre vzdialený prístup objednávateľa (ďalej aj ako „vzdialený prístup“). Vzdialený prístup bude zriadený kľúčovým expertom, prostredníctvom ktorých zhotoviteľ plní predmet tejto zmluvy podľa článku II bodu 2.16. tejto zmluvy (ďalej v tomto článku zmluvy aj ako „externý používateľ“), a to v rozsahu, v akom je tento vzdialený prístup potrebný na riadne plnenie tejto zmluvy zhotoviteľom. Schvaľovanie vzdialeného prístupu externého používateľa prebieha podľa osobitných vnútorných právnych predpisov objednávateľa, s ktorými bude zhotoviteľ oboznámený pri zriadení vzdialeného prístupu podľa tejto zmluvy, a to na účely používania vzdialeného prístupu a dodržiavania povinností zhotoviteľa a externých používateľov podľa tejto zmluvy. 
4.2. Zhotoviteľ (externí používatelia) bude využívať vzdialený prístup výlučne na plnenie tejto zmluvy a v súlade s podmienkami uvedenými v tejto zmluve, a to v pracovné dni od 07:00 do 17:00 pokiaľ sa zmluvné strany pre potreby konkrétnych testov vopred e-mailom nedohodnú inak. Porušenie povinností zhotoviteľa uvedených v tomto článku zmluvy, súvisiacich so zriadením, alebo používaním vzdialeného prístupu zhotoviteľom (externými používateľmi), vrátane zneužitia vzdialeného prístupu zriadeného pre zhotoviteľa podľa tejto zmluvy na akékoľvek iné účely než je plnenie tejto zmluvy zhotoviteľom, je podstatným porušením tejto zmluvy a dôvodom na odstúpenie objednávateľa od tejto zmluvy. 
4.3. [bookmark: _Ref182572675]Objednávateľ je oprávnený dočasne prerušiť poskytovanie vzdialeného prístupu zhotoviteľovi ak je to potrebné z bezpečnostných alebo z prevádzkových dôvodov na strane objednávateľa, a to na nevyhnutne potrebný čas, ktorý si vyžaduje vyriešenie dôvodov takéhoto prerušenia. Prerušenie poskytovania vzdialeného prístupu zhotoviteľovi podľa tohto bodu zmluvy a predpokladaný čas jeho trvania oznámi objednávateľ zhotoviteľovi najmenej 3 dni vopred, pokiaľ je to možné vzhľadom na charakter a dôvody prerušenia poskytovania vzdialeného prístupu zhotoviteľovi podľa tohto bodu zmluvy. V prípadoch kedy predchádzajúce oznámenie prerušenia poskytovania vzdialeného prístupu zhotoviteľovi podľa predchádzajúcej vety tohto bodu zmluvy, vzhľadom na charakter a dôvody prerušenia, nie je možné, objednávateľ oznámi zhotoviteľovi prerušenie bez zbytočného odkladu potom, ako k nemu dôjde. V prípade ak bude poskytovanie vzdialeného prístupu zhotoviteľovi prerušené podľa tohto bodu zmluvy a v dôsledku tohto prerušenia zhotoviteľ nebude môcť v niektorom pracovnom dni využívať vzdialený prístup počas celého času určeného v bode 4.2. tohto článku zmluvy, tak lehota na vykonanie tej fázy bezpečnostného testovania podľa článku II bodu 2.1. tejto zmluvy, počas vykonávania ktorej k takémuto prerušeniu poskytovania vzdialeného prístupu zhotoviteľovi došlo, sa primerane predlžuje o ďalší celý pracovný deň, pokiaľ sa zmluvné strany nedohodnú inak. 
4.4. [bookmark: _Ref182572730]Zhotoviteľ sa zaväzuje, že zabezpečí, aby externí používatelia pri vzdialenom prístupe dodržiavali všetky povinnosti podľa tejto zmluvy súvisiace so zriadením a používaním vzdialeného prístupu, dodržiavali všeobecne záväzné právne predpisy upravujúce povinnosti vzťahujúce sa na vzdialený prístup k IKT objednávateľa (napr. ochranu osobných údajov) a osobitné vnútorné predpisy objednávateľa, s ktorými bol zhotoviteľ oboznámený podľa bodu 4.1. tohto článku zmluvy. Zhotoviteľ sa ďalej zaväzuje, že v súlade s bodom 4.1. tohto článku zmluvy sa riadne a preukázateľne oboznámi s osobitnými vnútornými právnymi predpismi objednávateľa, vzťahujúcimi sa k používaniu vzdialeného prístupu podľa tejto zmluvy a bude ich dodržiavať pri plnení tejto zmluvy a používaní vzdialeného prístupu podľa tejto zmluvy. 
4.5. Zhotoviteľ sa ďalej zaväzuje, že zabezpečí, aby jeho externí používatelia dodržiavali povinnosti externých používateľov uvedené v tomto bode. Externý používateľ je povinný:
a) dodržiavať pravidlá a postupy podľa bodu 4.6. až 4.14. tohto článku zmluvy,
b) požiadať oprávnenú osobu objednávateľa o neodkladné zablokovanie svojho prístupového účtu v prípade výskytu akejkoľvek udalosti, v dôsledku ktorej by mohlo dôjsť k zneužitiu vzdialeného prístupu zriadeného externému používateľovi,
c) bezodkladne informovať oprávnenú osobu objednávateľa o akomkoľvek incidente, ktorý nastal v súvislosti s dôvernými informáciami podľa tejto zmluvy, najmä o závažnej udalosti podľa čl. 2 písm. g) pracovného predpisu č. 21/2011 o chránených informáciách v podmienkach Národnej banky Slovenska v znení neskorších predpisov (ďalej aj ako „PP o chránených informáciách“), ktorá nastala v súvislosti s chránenými informáciami definovanými v PP o chránených informáciách (ďalej aj ako „chránené informácie“), s ktorým bol zhotoviteľ oboznámený podľa bodu 4.1. tejto zmluvy, 
d) upozorniť oprávnenú osobu objednávateľa na zistené nedostatky, ktoré sa vyskytnú počas vzdialeného prístupu,
e) poskytnúť súčinnosť pri riešení incidentov týkajúcich sa vzdialeného prístupu,
f) vrátiť hardvérový token alebo iný fyzický prostriedok, ktorý mu bol pridelený pri zriadení používateľského účtu a ktorý sa využíva pre potreby viacfaktorovej autentifikácie, pri zrušení alebo ukončení využívania vzdialeného prístupu.
4.6. [bookmark: _Ref182474726]Externý používateľ pri využívaní vzdialeného prístupu postupuje podľa používateľskej dokumentácie, ktorá mu bude dodaná objednávateľom po zriadení jeho prístupového účtu. Používateľská dokumentácia obsahuje:
a) Postup pre kontrolu výpočtovej techniky pred pripojením,
b) Postup pre vzdialené pripojenie a odpojenie,
c) Postup pre nahlasovanie incidentov,
d) Poučenie používateľov vzdialeného prístupu.
4.7. [bookmark: _Ref182572750]Externý používateľ smie na vzdialený prístup používať iba schválenú výpočtovú techniku v rámci postupu zriadenia vzdialeného prístupu podľa tejto zmluvy pre externého používateľa s aktualizovaným operačným systémom a inštalovaným a aktuálnym antivírusovým softvérom.
4.8. Externý používateľ sa nesmie vzdialene pripájať prostredníctvom vzdialeného prístupu k informačným a komunikačným technológiám objednávateľa z výpočtovej techniky, ktorá obsahuje alebo obsahovala počítačový vírus alebo škodlivý softvér, o ktorom bol externý používateľ notifikovaný antivírusovým softvérom a ktorý nebol odborne odstránený.
4.9. Externý používateľ nesmie hardvérový token, alebo iný fyzický prostriedok, ktorý sa využíva pre potreby viacfaktorovej autentifikácie poskytnúť alebo sprístupniť inej osobe, ani umožniť jeho použitie inou osobou a je povinný v najkratšom možnom čase ohlásiť jeho stratu alebo odcudzenie oprávnenej osobe objednávateľa.
4.10. Externý používateľ nesmie počas využívania vzdialeného prístupu opustiť pripojenú výpočtovú techniku, dovoliť iným osobám prístup k tejto technike, alebo sledovanie jej aktívnej obrazovky.
4.11. [bookmark: _Ref182474778]Externý používateľ smie vzdialene pristupovať prostredníctvom vzdialeného prístupu výhradne k informačným systémom a infraštruktúram informačných systémov, ktoré sú potrebné na plnenie tejto zmluvy. 
4.12. Externý používateľ nesmie na virtuálne PC inštalovať žiadny dodatočný softvér. V prípade potreby inštalácie dodatočného softvéru na virtuálne PC o jej vykonanie požiada oprávnenú osobu objednávateľa.
4.13. [bookmark: _Ref182573207][bookmark: _Ref187744187]Porušenie záväzkov zhotoviteľa uvedených (aj jednotlivo určených) v bodoch 4.4. až 4.12. tohto článku zmluvy sa považuje za podstatné porušenie tejto zmluvy zhotoviteľom.
4.14. Zhotoviteľ sa zaväzuje, že vráti objednávateľovi všetky technické prostriedky a vybavenie, ktoré mu boli zo strany objednávateľa poskytnuté za účelom vzdialeného prístupu (ktoré boli poskytnuté externým používateľom), najneskôr do 5 dní odo dňa ukončenia bezpečnostného testovania podľa tejto zmluvy. Zoznam poskytnutých prostriedkov a vybavenia bude uvedený v zázname o inventarizácii technického vybavenia, ktorý odsúhlasia a podpíšu oprávnení zástupcovia zmluvných strán pri zriadení vzdialeného prístupu externým používateľom a odovzdaní týchto prostriedkov zhotoviteľovi, a tiež pri vrátení týchto prostriedkov objednávateľovi podľa tejto zmluvy. 
4.15. V prípade nedodržania záväzku zhotoviteľa podľa bodu 4.14. tohto článku zmluvy, bude objednávateľ oprávnený uplatniť si voči zhotoviteľovi zmluvnú pokutu vo výške 500,00 eur za každého externého používateľa, ktorému boli poskytnuté technické prostriedky a vybavenie v súvislosti so zriadením vzdialeného prístupu podľa tejto zmluvy, a ktoré neboli vrátené objednávateľovi.

Článok V. 
Cena predmetu zmluvy a platobné podmienky
5.1. [bookmark: _Ref187746063]Cena za vykonanie bezpečnostného testovania je stanovená dohodou zmluvných strán, na základe ponuky zhotoviteľa predloženej vo verejnom obstarávaní, ktorého výsledkom je táto zmluva, a to v zmysle zákona NR SR č. 18/1996 Z. z. o cenách v znení neskorších predpisov a vyhlášky MF SR č. 87/1996 Z. z., ktorou sa vykonáva zákon NR SR č. 18/1996 Z. z. o cenách v znení neskorších predpisov, a to v nasledovnej výške:
Cena za realizáciu fázy A bezpečnostného testovania:
<vyplní uchádzač> eur bez DPH
(slovom <vyplní uchádzač> eur bez DPH)

Cena za realizáciu fázy B bezpečnostného testovania:
<vyplní uchádzač> eur bez DPH
(slovom <vyplní uchádzač> eur bez DPH)

5.2. [bookmark: _Ref187746827]Cena za poskytnutie doplnkových služieb podľa tejto zmluvy je stanovená dohodou zmluvných strán, na základe ponuky zhotoviteľa predloženej vo verejnom obstarávaní, ktorého výsledkom je táto zmluva, a to v zmysle zákona NR SR č. 18/1996 Z. z. o cenách v znení neskorších predpisov a vyhlášky MF SR č. 87/1996 Z. z., ktorou sa vykonáva zákon NR SR č. 18/1996 Z. z. o cenách v znení neskorších predpisov, a to v nasledovnej výške:
jednotková cena za jednu celú osobohodinu:
<vyplní uchádzač> eur bez DPH
(slovom <vyplní uchádzač> eur bez DPH za jednu celú osobohodinu)

5.3. Nárok na zaplatenie ceny za realizáciu fázy A bezpečnostného testovania uvedenej v bode 5.1. tohto článku zmluvy zhotoviteľovi vzniká len v prípade, že fáza A bezpečnostného testovania bude zrealizovaná (vykonaná zhotoviteľom) podľa tejto zmluvy, a to na základe akceptačného protokolu pre fázu A bezpečnostného testovania, podpísaného oprávnenými osobami zmluvných strán. 
5.4. Nárok na zaplatenie ceny za realizáciu fázy B bezpečnostného testovania uvedenej v bode 5.1. tohto článku zmluvy vzniká zhotoviteľovi len v prípade, že fáza B bezpečnostného testovania bude zrealizovaná (vykonaná zhotoviteľom) podľa tejto zmluvy, a to na základe akceptačného protokolu pre fázu B bezpečnostného testovania, podpísaného oprávnenými osobami zmluvných strán.
5.5. Zhotoviteľ vyhotoví faktúru na zaplatenie ceny za realizáciu príslušnej fázy bezpečnostného testovania podľa bodu 5.1. tohto článku zmluvy a doručí ju objednávateľovi najneskôr do 7 kalendárnych dní odo dňa podpísania akceptačného protokolu pre príslušnú fázu bezpečnostného testovania, za realizáciu ktorej sa faktúra vystavuje podľa tejto zmluvy. Faktúra je splatná do 30 kalendárnych dní odo dňa jej doručenia objednávateľovi, a bude zaplatená bezhotovostným prevodom na účet zhotoviteľa uvedený na faktúre. Za deň splnenia peňažného záväzku sa považuje deň odpísania dlžnej sumy z účtu objednávateľa v prospech účtu zhotoviteľa uvedeného na faktúre.
5.6. [bookmark: _Ref187747112]Nárok na zaplatenie ceny za poskytnuté doplnkové služby podľa tejto zmluvy vznikne zhotoviteľovi poskytnutím doplnkových služieb na základe potvrdenej objednávky podľa tejto zmluvy a bude určený vždy podľa skutočného počtu osobohodín poskytnutých doplnkových služieb, písomne potvrdeného zmluvnými stranami podľa článku II bodu 2.15. tejto zmluvy a jednotkovej ceny za jednu osobohodinu poskytnutých doplnkových služieb uvedenej v bode 5.2. tohto článku zmluvy. V prípade, ak zhotoviteľ nebude poskytovať doplnkové služby na základe objednávky v rozsahu celej osobohodiny, vzniká mu za necelú osobohodinu poskytnutých doplnkových služieb nárok na zaplatenie iba alikvotnej časti ceny za jednu osobohodinu doplnkových služieb podľa bodu 5.2. tohto článku zmluvy, zodpovedajúcu danej časti osobohodiny poskytnutých doplnkových služieb. 
5.7. Zhotoviteľ vyhotoví faktúru na zaplatenie ceny za doplnkové služby, poskytnuté zhotoviteľom na základe potvrdenej objednávky podľa tejto zmluvy, určenej podľa bodu 5.6. tohto článku zmluvy. Vystavenú faktúru zhotoviteľ doručí objednávateľovi najneskôr do 7 kalendárnych dní odo dňa podpisu písomného potvrdenia o rozsahu skutočne poskytnutých doplnkových služieb podľa článku II bodu 2.15. tejto zmluvy. Faktúra je splatná do 30 kalendárnych dní odo dňa jej doručenia objednávateľovi, a bude zaplatená bezhotovostným prevodom na účet zhotoviteľa uvedený na faktúre. Za deň splnenia peňažného záväzku sa považuje deň odpísania dlžnej sumy z účtu objednávateľa v prospech účtu zhotoviteľa uvedeného na faktúre. 
5.8. Zhotoviteľ k dohodnutým cenám podľa tejto zmluvy uplatní DPH podľa zákona č. 222/2004 Z. z. o dani z pridanej hodnoty v znení neskorších predpisov (ďalej tiež len „zákon o dani z pridanej hodnoty“) <text tejto vety platí pre domáceho uchádzača, ktorý je platiteľom DPH, domáci uchádzač, ktorý nie je platiteľom DPH a zahraničný uchádzač túto vetu odstráni>
5.9. Zmluvné strany sa dohodli a výslovne súhlasia s tým, že zhotoviteľ bude zasielať len elektronické faktúry z e-mailovej adresy zhotoviteľa <vyplní uchádzač> na e-mailovú adresu objednávateľa faktury.ofr@nbs.sk vo formáte PDF. Zmluvné strany vyhlasujú, že majú výlučný prístup k uvedeným e-mailovým adresám. Zmluvné strany sú oprávnené zmeniť e-mailové adresy uvedené v tomto bode zmluvy, a to len písomne s uvedením novej e-mailovej adresy, pričom z dôvodu tejto zmeny nie je potrebné uzatvoriť dodatok k tejto zmluve. Zhotoviteľ nie je povinný podpísať elektronickú faktúru kvalifikovaným elektronickým podpisom. Elektronická faktúra musí spĺňať všetky náležitosti faktúry podľa § 74 zákona č. 222/2004 Z. z. o dani z pridanej hodnoty v znení neskorších predpisov. 
5.10. V prípade, že faktúra nebude obsahovať všetky údaje podľa tejto zmluvy, resp. nebude po stránke vecnej alebo formálnej správne vystavená, objednávateľ ju vráti zhotoviteľovi bez zaplatenia na prepracovanie (opravu) alebo doplnenie s uvedením nedostatkov, ktoré sa majú odstrániť a pre ktoré bola faktúra vrátená zhotoviteľovi, pričom nová lehota splatnosti začne plynúť dňom doručenia správne prepracovanej alebo doplnenej faktúry objednávateľovi. 
5.11. Zhotoviteľ najneskôr do doby vyhotovenia faktúry predloží objednávateľovi originál potvrdenia o mieste svojej daňovej rezidencie, alebo jeho úradne overenú fotokópiu. Počas trvania zmluvy zhotoviteľ predmetné potvrdenie predloží objednávateľovi na začiatku každého nového zdaňovacieho obdobia. Zhotoviteľ vyhlasuje a zaväzuje sa, že v prípade vzniku stálej prevádzkarne na území Slovenskej republiky počas trvania zmluvy bude o tejto skutočnosti objednávateľa bezodkladne písomne informovať. Zhotoviteľ vyhlasuje, že je konečným príjemcom dohodnutej ceny uvedenej v tomto článku zmluvy. <text tohto bodu platí pre zahraničného uchádzača, domáci uchádzač text tohto bodu odstráni>
5.12. Zhotoviteľ, ktorý uvedie na faktúre daň, sa zaväzuje, že odvedie daň správcovi dane v lehote ustanovenej v § 78 ods. 1 zákona o dani z pridanej hodnoty. V prípade nesplnenia tejto povinnosti voči správcovi dane a následného núteného ručenia objednávateľa za túto DPH sa zhotoviteľ zaväzuje z titulu náhrady škody uhradiť objednávateľovi túto DPH v plnej výške, najneskôr do 10 dní od doručenia jej vyúčtovania zhotoviteľovi zo strany objednávateľa. Porušenie ktorejkoľvek povinnosti zhotoviteľa podľa tohto bodu zmluvy je podstatným porušením zmluvy a dôvodom na odstúpenie objednávateľa od tejto zmluvy. <text tohto bodu platí len pre domáceho uchádzača, zahraničný uchádzač text tohto bodu odstráni>
5.13. Zhotoviteľ je oprávnený previesť práva a povinnosti pre neho vyplývajúce z tejto zmluvy, alebo ich akúkoľvek časť na inú osobu len s predchádzajúcim písomným súhlasom objednávateľa. Tým nie sú dotknuté ustanovenia tejto zmluvy o jej plnení prostredníctvom kľúčových expertov. Zhotoviteľ je ďalej oprávnený postúpiť alebo založiť akékoľvek svoje pohľadávky voči objednávateľovi vzniknuté na základe alebo v súvislosti s touto zmluvou alebo s plnením záväzkov podľa tejto zmluvy len s predchádzajúcim písomným súhlasom objednávateľa. Zhotoviteľ nie je oprávnený jednostranne započítať akúkoľvek svoju pohľadávku voči objednávateľovi vzniknutú z akéhokoľvek dôvodu proti pohľadávke objednávateľa voči zhotoviteľovi vzniknutej na základe alebo v súvislosti s touto zmluvou.

Článok VI. 
Ďalšie práva a povinnosti zmluvných strán
6.1. [bookmark: _Ref187647440]Zhotoviteľ je povinný najneskôr do 5 pracovných dní od nadobudnutia účinnosti tejto zmluvy písomne stanoviť oprávnenú osobu (resp. osoby) na účely konania pri vzájomnom styku zmluvných strán vo veciach plnenia tejto zmluvy. Zmena oprávnenej osoby podľa tohto bodu zmluvy musí byť oznámená objednávateľovi vo forme listu podpísaného oprávneným zástupcom zhotoviteľa, doručeného objednávateľovi, najneskôr 5 pracovných dní pred vykonaním zmeny.
6.2. [bookmark: _Ref187647449]Objednávateľ je povinný najneskôr do 5 pracovných dní od nadobudnutia účinnosti tejto zmluvy písomne stanoviť oprávnenú osobu (resp. osoby) na účely konania pri vzájomnom styku zmluvných strán vo veciach plnenia tejto zmluvy. Zmena oprávnenej osoby podľa tohto bodu zmluvy musí byť oznámená zhotoviteľovi vo forme listu podpísaného oprávneným zástupcom objednávateľa, doručeného zhotoviteľovi, najneskôr 5 pracovných dní pred vykonaním zmeny.
6.3. Zhotoviteľ je povinný zabezpečiť, aby jeho zamestnanci a všetky iné osoby, ktoré sa za zhotoviteľa podieľajú na plnení tejto zmluvy, v prípade ak ich vstup do objektov objednávateľa bude potrebný pre účely plnenia tejto zmluvy, dodržiavali v objektoch objednávateľa všetky všeobecne záväzné predpisy, vzťahujúce sa k vykonávaniu činností, ktoré sú predmetom tejto zmluvy, najmä predpisy súvisiace s bezpečnosťou práce a požiarnou bezpečnosťou, interné predpisy objednávateľa, s ktorými ich objednávateľ oboznámi, najmä predpisy týkajúce sa vstupu do objektov a bezpečnosti systémov objednávateľa, a aby sa riadili organizačnými pokynmi oprávnených zástupcov objednávateľa. Objednávateľ sa pre taký prípad zaväzuje, že zamestnanci zhotoviteľa a všetky iné osoby, ktoré sa za zhotoviteľa podieľajú na plnení tejto zmluvy, budú pre účinné plnenie tejto zmluvy v objekte objednávateľa vybavení oprávnením pre vstup alebo objednávateľ zaistí sprevádzanie zamestnancov zhotoviteľa.
6.4. Zhotoviteľ je povinný v plnom rozsahu dodržiavať zákon č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov (ďalej len „zákon č. 82/2005 Z. z.“). Zhotoviteľ vyhlasuje, že neporušuje a počas trvania tejto zmluvy nebude porušovať zákaz nelegálneho zamestnávania v zmysle zákona 
č. 82/2005 Z. z. 
6.5. V prípade, ak sa vyhlásenie zhotoviteľa podľa predchádzajúceho bodu tohto článku zmluvy preukáže za nepravdivé a kontrolný orgán uloží objednávateľovi pokutu za porušenie zákazu prijať prácu alebo službu podľa § 7b ods. 5 zákona č. 82/2005 Z. z., tak sa zhotoviteľ zaväzuje uhradiť objednávateľovi zmluvnú pokutu v sume rovnajúcej sa pokute uplatnenej kontrolným orgánom u objednávateľa, a to do 7 kalendárnych dní odo dňa jej uplatnenia objednávateľom u zhotoviteľa.
6.6. Objednávateľ má právo kontrolovať plnenie tejto zmluvy zhotoviteľom. Ak objednávateľ zistí, že zhotoviteľ plní túto zmluvu v rozpore so svojimi povinnosťami podľa tejto zmluvy, je objednávateľ oprávnený dožadovať sa toho, aby zhotoviteľ odstránil chyby vzniknuté vadným plnením a ďalej plnil túto zmluvu riadnym spôsobom, v súlade so zmluvou. Ak tak zhotoviteľ neurobí ani v primeranej lehote mu na to poskytnutej objednávateľom a postup zhotoviteľa by viedol nepochybne k podstatnému porušeniu tejto zmluvy, je objednávateľ oprávnený odstúpiť od zmluvy.
6.7. [bookmark: _Ref187764114]Zhotoviteľ vyhlasuje a potvrdzuje, že ku dňu podpisu tejto zmluvy má splnené všetky povinnosti, ktoré mu vyplývajú zo zákona o RPVS, najmä je zapísaný v registri partnerov verejného sektora, ak má takú povinnosť podľa zákona o RPVS. Zároveň sa v takom prípade zhotoviteľ zaväzuje byť zapísaný v registri partnerov verejného sektora počas celej doby trvania tejto zmluvy. Porušenie povinností zhotoviteľa podľa zákona o RPVS a podľa tohto bodu zmluvy je podstatným porušením tejto zmluvy. 
6.8. [bookmark: _Ref187758916]Zmluvné strany sa dohodli, že na každé plnenie vytvorené zhotoviteľom v rámci plnenia tejto zmluvy, ktoré má povahu autorského diela podľa zákona č. 185/2015 Z. z. Autorský zákon v znení neskorších predpisov (ďalej len „autorský zákon“), udeľuje zhotoviteľ objednávateľovi ku dňu podpisu akceptačného protokolu, resp. v prípade doplnkových služieb dňom podpisu písomného potvrdenia podľa bodu 2.15. tejto zmluvy, výhradnú, počas celej doby trvania majetkových práv vecne a územne neobmedzenú a v cene podľa tejto zmluvy splatnú licenciu na jeho použitie ako celku alebo jeho jednotlivých častí, nevyhnutnú na dosiahnutie účelu tejto zmluvy v neobmedzenom rozsahu, ktorá zahŕňa všetky spôsoby použitia autorského diela podľa § 19 ods. 4 autorského zákona, a teda pre zamedzenie pochybností, zahŕňa právo jeho kopírovania, prekladania, prispôsobovania, modifikovania, upravovania, distribuovania, publikovania a začleňovania do iných diel, a to objednávateľom, tak aj osobami ním poverenými s tým, že pokiaľ je to potrebné, táto licencia zahŕňa aj súhlas na udelenie sublicencie na používanie diela pre tretie osoby, či na prevedenie takej licencie na tretie osoby. Výhradnosť tejto licencie znamená, že na použitie diela podľa tejto zmluvy (ďalej aj ako „autorské dielo“), alebo jeho častí v rozsahu uvedenej licencie nemôže byť zhotoviteľom akoukoľvek formou udelená licencia (súhlas na použitie) tretej osobe odlišnej od objednávateľa, a tiež, že zhotoviteľ sa zdrží používania diela alebo jeho ktorejkoľvek časti v rozsahu uvedenej licencie, pokiaľ sa zmluvné strany nedohodnú inak. Vlastnícke právo k veciam, prostredníctvom ktorých je autorské dielo vyjadrené, nadobúda objednávateľ ich prevzatím. 
6.9. Zhotoviteľ súčasne vyhlasuje, že disponuje majetkovými právami k autorskému dielu podľa § 19 a nasl. autorského zákona v rozsahu potrebnom na udelenie licencie podľa bodu 6.8. tejto zmluvy a žiadna tretia osoba nie je oprávnená vykonávať majetkové práva autora k takémuto autorskému dielu alebo s takýmto autorským dielom nakladať v zmysle autorského zákona. Zhotoviteľ vyhlasuje, že je oprávnený udeliť objednávateľovi licenciu v rozsahu a v súlade s touto zmluvou. V prípade, že akékoľvek vyhlásenie zhotoviteľa podľa tohto bodu zmluvy sa ukáže v budúcnosti nepravdivým, objednávateľ má právo na náhradu škody, ktorá by mu takýmto nepravdivým vyhlásením vznikla. 
6.10. Zmluvné strany sa dohodli, že účinnosť licencie podľa bodu 6.8. tohto článku zmluvy nastáva podpisom akceptačného protokolu, resp. v prípade doplnkových služieb dňom podpisu písomného potvrdenia podľa bodu 2.15 tejto zmluvy. Do podpisu akceptačného protokolu, resp. písomného potvrdenia podľa článku II bodu 2.15. tejto zmluvy je objednávateľ oprávnený užívať akékoľvek autorské dielo v rozsahu potrebnom na plnenie jeho povinností alebo uplatnenie jeho práv podľa tejto zmluvy. V prípade predčasného ukončenia tejto zmluvy bez odovzdania predmetu plnenia alebo jeho časti je licencia udelená v súlade s touto zmluvou dňom ukončenia zmluvy.
6.11. Odmena za udelenie licencie k autorskému dielu alebo jeho časti spôsobom, v rozsahu a na čas uvedený v bode 6.8. tohto článku zmluvy je súčasťou ceny za dodanie predmetu plnenia podľa tejto zmluvy, v súlade s článkom V tejto zmluvy. V prípade pochybností o sume zodpovedajúcej cene licencie bude cena licencie výlučne na účely tejto zmluvy zodpovedať 1 % ceny za vykonanie bezpečnostného testovania podľa článku V tejto zmluvy, resp. 1% ceny za doplnkové služby poskytnuté na základe príslušnej objednávky, v prípade ak autorské dielo podľa tejto zmluvy vznikne činnosťou zhotoviteľa pri poskytovaní doplnkových služieb.
6.12. Zmluvné strany výslovne deklarujú, že ak pri poskytovaní plnenia podľa tejto zmluvy vznikne činnosťou zhotoviteľa a objednávateľa dielo spoluautorov a ak sa nedohodnú zmluvné strany výslovne inak, bude sa mať za to, že objednávateľ vykonáva majetkové práva autora k dielu spoluautorov. Cena podľa článku V tejto zmluvy je stanovená so zohľadnením tohto ustanovenia a zhotoviteľovi nevzniknú v prípade vytvorenia diela spoluautorov žiadne nové nároky na odmenu. 
6.13. V prípade, že akákoľvek tretia osoba, vrátane zamestnancov zhotoviteľa a/alebo subdodávateľov, bude mať akýkoľvek nárok proti objednávateľovi z titulu porušenia jej autorských práv alebo akékoľvek iné nároky v akejkoľvek súvislosti s plnením poskytnutým zhotoviteľom podľa tejto zmluvy, zhotoviteľ sa zaväzuje:
a) bezodkladne obstarať na svoje vlastné náklady a výdavky od takejto tretej osoby súhlas na používanie jednotlivých plnení dodaných, poskytnutých, vykonaných a/alebo vytvorených zhotoviteľom, subdodávateľom alebo tretími osobami pre objednávateľa na základe tejto zmluvy tak, aby už ďalej neporušovali autorské práva a/alebo iné práva tretej osoby, alebo nahradiť jednotlivé plnenie(a) dodané, poskytnuté, vykonané a/alebo vytvorené zhotoviteľom, subdodávateľom alebo tretími osobami pre objednávateľa na základe tejto zmluvy rovnakými alebo aspoň takými plneniami, ktoré majú aspoň podstatne podobné kvalitatívne, operačné a technické parametre a funkčnosti, alebo, ak ide o plnenie poskytnuté na základe licencie tretej osoby, taký nárok vyriešiť v súlade s tým, čo pre taký prípad stanovujú jej licenčné podmienky, a ak ich niet, tak v súlade s licenčnými podmienkami uvedenými v tejto zmluve; a
b) poskytnúť objednávateľovi akúkoľvek a všetku účinnú pomoc a uhradiť akékoľvek a všetky náklady a výdavky, ktoré vznikli/vzniknú objednávateľovi v súvislosti s uplatnením vyššie uvedeného nároku tretej osoby; a 
c) nahradiť objednávateľovi škodu, ktorá vznikne objednávateľovi v dôsledku uplatnenia vyššie uvedeného nároku tretej osoby.

Článok VII. 
Mlčanlivosť
7.1. Dôvernými informáciami objednávateľa sa na účely tejto zmluvy považuje informácia v akejkoľvek forme alebo podobe akokoľvek poskytnutá alebo sprístupnená zhotoviteľovi v súvislosti s plnením tejto zmluvy, ktorá nie je verejne prístupná, najmä informácie o infraštruktúre IKT alebo jej častiach, vrátane jej konfigurácie, zabezpečenia, spôsobu prevádzky a súvisiacich prevádzkových postupov. Dôvernými informáciami objednávateľa sa ďalej na účely tejto zmluvy rozumejú aj akékoľvek informácie zistené zhotoviteľom vykonávaním bezpečnostného testovania podľa tejto zmluvy alebo informácie ku ktorým zhotoviteľ získa prístup vykonávaním bezpečnostného testovania podľa tejto zmluvy, najmä podrobnosti a výsledky vykonaných bezpečnostných testov a analýz pri realizácii bezpečnostného testovania podľa tejto zmluvy, vrátane súvisiacej dokumentácie vypracovanej resp. doplnenej zhotoviteľom podľa tejto zmluvy, a tiež všetky informácie nachádzajúce sa v testovanom systéme, s ktorými sa zhotoviteľ akokoľvek oboznámi pri vykonávaní bezpečnostného testovania podľa tejto zmluvy. Dôvernými informáciami podľa tejto zmluvy nie sú informácie, ktoré sa stali verejne dostupnými inak, ako porušením záväzkov mlčanlivosti a ochrany dôverných informácií podľa tejto zmluvy. 
7.2. Zhotoviteľ sa zaväzuje zachovávať mlčanlivosť o všetkých dôverných informáciách, ktoré získal v súvislosti s uzatvorením alebo plnením tejto zmluvy, zabezpečiť ich ochranu a utajenie, zaobchádzať s dôvernými informáciami ako s vlastnými dôvernými údajmi, vždy však najmenej v rozsahu primeranej odbornej starostlivosti, najmä uchovávať ich v tajnosti, chrániť ich pred poškodením, stratou, zničením, odcudzením, znehodnotením, zneužitím, neoprávneným rozmnožením, použitím na akýkoľvek iný účel, než je plnenie tejto zmluvy, akýmkoľvek sprístupnením alebo vyzradením akýmkoľvek tretím osobám, alebo ich zverejnením a použiť dôverné informácie výhradne na účely plnenia predmetu tejto zmluvy a v súlade s právnymi predpismi, ktoré upravujú nakladanie s takými dôvernými informáciami a nepoužiť ich na žiadne iné účely, pričom pre potreby splnenia týchto povinností je zhotoviteľ povinný najmä zabezpečiť vykonanie všetkých potrebných právnych a technických opatrení, a to v rozsahu a spôsobom primeraným rozsahu ochrany a utajenia dôverných informácií podľa tejto zmluvy. 
7.3. [bookmark: _Ref187762689]Zhotoviteľ sa zaväzuje, že zabezpečí dostatočné poučenie pre všetky osoby, ktoré sa na jeho strane budú zúčastňovať na plnení tejto zmluvy, o podstate dôverných informácií podľa tejto zmluvy, o rozsahu povinnosti mlčanlivosti podľa tejto zmluvy a povinnostiach z toho vyplývajúcich pre všetky osoby, ktoré prídu do styku s dôvernými informáciami podľa tejto zmluvy. Prístup k dôverným informáciám bude obmedzený na tých zamestnancov zhotoviteľa, ktorí tieto informácie potrebujú poznať na účely plnenia tejto zmluvy a v nevyhnutnom rozsahu na plnenie povinností zhotoviteľa podľa tejto zmluvy, pričom zhotoviteľ zodpovedá za dodržiavanie povinnosti mlčanlivosti a ochrany dôverných informácií v rozsahu podľa tejto zmluvy svojimi zamestnancami, a to aj po skončení ich pracovného pomeru k zhotoviteľovi. 
7.4. Dôverné informácie podľa tejto zmluvy je možné poskytnúť alebo sprístupniť, aj bez predchádzajúceho písomného súhlasu objednávateľa, kľúčovým expertom v nevyhnutnom rozsahu na plnenie povinností zhotoviteľa podľa tejto zmluvy. Vo vzťahu ku kľúčovým expertom, ktorí sú zamestnancami zhotoviteľa, zhotoviteľ zodpovedá za dodržiavanie povinnosti mlčanlivosti a ochrany dôverných informácií v rozsahu podľa tejto zmluvy týmito kľúčovými expertmi podľa bodu 7.3. tohto článku zmluvy. Zhotoviteľ je povinný zabezpečiť, aby všetci kľúčoví experti, ktorí nie sú zamestnancami zhotoviteľa boli vo vzťahu k dôverným informáciám podľa tejto zmluvy viazaní povinnosťou zachovávania mlčanlivosti a ochrany dôverných informácií minimálne v rozsahu v akom je zhotoviteľ sám viazaný touto zmluvou, a na tento účel uzavrieť s týmito kľúčovými expertami písomnú dohodu o mlčanlivosti a ochrane dôverných informácií, ešte predtým ako im budú poskytnuté akékoľvek dôverné informácie podľa tejto zmluvy. 
7.5. Akejkoľvek inej tretej osobe je možné poskytnúť, alebo sprístupniť dôverné informácie podľa tejto zmluvy iba v prípade ak je to nevyhnutne potrebné na účely plnenia tejto zmluvy, a to len s predchádzajúcim písomným súhlasom objednávateľa a za podmienky, že všetky takéto osoby ešte pred poskytnutím akýchkoľvek dôverných informácií podľa tejto zmluvy zhotoviteľ písomne zaviaže záväzkami mlčanlivosti a nakladania s dôvernými informáciami minimálne v rozsahu v akom je zaviazaný sám touto zmluvou. To neplatí pre poskytnutie dôverných informácií na základe všeobecne záväzného právneho predpisu. 
7.6. Zhotoviteľ bude v súvislosti so zriadením vzdialeného prístupu podľa tejto zmluvy a v súlade s článkom IV bodom 4.1. tejto zmluvy oboznámený s obsahom PP o chránených informáciách, pričom chránené informácie definované v PP o chránených informáciách (ďalej aj ako „chránené informácie“) sa považujú aj za dôverné informácie podľa tejto zmluvy a v prípade ak v súvislosti s vykonávaním bezpečnostného testovania podľa tejto zmluvy zhotoviteľ získa prístup k takýmto chráneným informáciám, zaväzuje sa vo vzťahu k nim dodržiavať povinnosti upravené pre jednotlivé chránené informácie podľa ich druhu a charakteru v PP o chránených informáciách a zabezpečiť dodržiavanie týchto povinností svojimi zamestnancami a kľúčovými expertmi. Pre vylúčenie pochybností, v prípade rozporu medzi podmienkami pre mlčanlivosť a nakladanie s chránenými informáciami upravenými v PP o chránených informáciách a ustanoveniami o mlčanlivosti podľa tohto článku zmluvy sa prednostne použijú ustanovenia PP o chránených informáciách. Porušenie povinností zhotoviteľa podľa PP o chránených informáciách vo vzťahu k chráneným informáciám je porušením záväzku mlčanlivosti a ochrany dôverných informácií podľa tohto článku zmluvy s dôsledkami upravenými v bode 7.9. tohto článku zmluvy.
7.7. Zhotoviteľ sa zaväzuje poučiť osoby, ktoré uňho pri plnení povinností vyplývajúcich z tejto zmluvy prídu do styku s osobnými údajmi o ich povinnosti dodržiavať mlčanlivosť o osobných údajoch podľa § 79 ods. 2 zákona č. 18/2018 Z. z. o ochrane osobných údajov a o zmene a doplnení niektorých zákonov v znení neskorších predpisov (ďalej aj ako „zákon o ochrane osobných údajov“). Zhotoviteľ zodpovedá pri vykonávaní operácií s osobnými údajmi za bezpečnosť spracúvaných osobných údajov a zaväzuje sa prijať primerané technické a organizačné opatrenia podľa čl. 32 nariadenia Európskeho parlamentu a Rady (EÚ) 2016/679 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov).
7.8. Ak z všeobecne záväzných právnych predpisov nevyplýva dlhšia doba trvania povinnosti mlčanlivosti (napr. zo zákona o ochrane osobných údajov), tak povinnosť mlčanlivosti a ochrany dôverných informácií podľa tejto zmluvy trvá, bez ohľadu na spôsob ukončenia tejto zmluvy a bez ohľadu na to či došlo alebo nedošlo k plneniu predmetu tejto zmluvy, alebo jeho akejkoľvek časti, a to po dobu 10 rokov od ukončenia tejto zmluvy, s výnimkou prípadov, kedy povinnosť poskytnúť informácie vyplýva z platných právnych predpisov alebo ak objednávateľ udelí predchádzajúci písomný súhlas so zbavením mlčanlivosti. Zhotoviteľ je povinný po skončení bezpečnostného testovania podľa tejto zmluvy resp. po poskytnutí doplnkových služieb na základe potvrdenej objednávky podľa tejto zmluvy odstrániť zo svojich informačných prostriedkov akékoľvek dôverné informácie objednávateľa podľa tejto zmluvy, pokiaľ sa zmluvné strany nedohodnú inak. 
7.9. [bookmark: _Ref187763108]V prípade porušenia akéhokoľvek záväzku podľa tohto článku zmluvy je zhotoviteľ povinný uhradiť objednávateľovi zmluvnú pokutu vo výške 5.000,- eur bez DPH (slovom: päť tisíc eur), a to za každé jednotlivé porušenie povinnosti zhotoviteľa. Zmluvná pokuta je splatná do 15 dní odo dňa doručenia výzvy na zaplatenie zmluvnej pokuty. 
7.10. Porušenie akéhokoľvek záväzku zhotoviteľa podľa tohto článku zmluvy je podstatným porušením zmluvy.

Článok VIII. 
Zodpovednosť za škodu
8.1. Každá zo zmluvných strán nesie zodpovednosť za škody v zmysle ustanovení zákona 
č. 513/1991 Zb. Obchodného zákonníka v znení neskorších predpisov (ďalej aj ako „Obchodný zákonník“) a v zmysle príslušných všeobecne záväzných právnych predpisov. Zhotoviteľ zodpovedá za škodu spôsobenú porušením svojich povinnosti, vrátane škôd spôsobených svojimi subdodávateľmi, kľúčovými expertmi, ktorí nie sú zamestnancami zhotoviteľa a inými osobami, ktoré plnia predmet zákazky. 
Článok IX. 
Zmluvné pokuty a úroky z omeškania
9.1. [bookmark: _Ref187763371]Ak dôjde k omeškaniu zhotoviteľa pri realizácii jednotlivých fáz bezpečnostného testovania v termínoch dohodnutých podľa bodu 2.1. tejto zmluvy, je objednávateľ oprávnený uplatniť si voči zhotoviteľovi zmluvnú pokutu vo výške 150,00 eur (slovom: jednostopäťdesiat eur) bez DPH za každý aj začatý kalendárny deň omeškania.
9.2. Ak dôjde k omeškaniu zhotoviteľa so začatím realizácie fázy A bezpečnostného testovania o viac ako 5 pracovných dní, je objednávateľ oprávnený jednorazovo si uplatniť voči zhotoviteľovi zmluvnú pokutu vo výške 1 500,00 eur (slovom: jedentisícpäťsto eur) bez DPH. 
9.3. [bookmark: _Ref187763603]Ak dôjde k omeškaniu zhotoviteľa so začatím realizácie fázy B bezpečnostného testovania o viac ako 5 pracovných dní, je objednávateľ oprávnený jednorazovo si uplatniť voči zhotoviteľovi zmluvnú pokutu vo výške 1 500,00 eur (slovom: jedentisícpäťsto eur) bez DPH.
9.4. Ktorúkoľvek zo zmluvných pokút podľa bodov 9.1. až 9.3. tejto zmluvy nie je možné uplatňovať voči zhotoviteľovi v prípade, že omeškanie zhotoviteľa s ktorým je podľa niektorého z bodov 9.1. až 9.3. tejto zmluvy spojené právo objednávateľa na zmluvnú pokutu je spôsobené neposkytnutím dostatočnej súčinnosti zo strany objednávateľa (napr. nevytvorením časových a technických podmienok pre vykonanie testovania alebo neposkytnutím relevantných podkladov a dokumentácie) alebo okolnosťami vylučujúcimi zodpovednosť podľa § 374 Obchodného zákonníka.
9.5. V prípade, ak zhotoviteľ poruší povinnosť podľa článku II bodu 2.16. a v dôsledku takéhoto porušenia bude táto zmluva plnená (resp. budú na jej plnení participovať) kľúčoví experti, ktorým vznikla zákonná povinnosť zápisu do registra partnerov verejného sektora (resp. jej udržiavania), a ktorí si túto povinnosť riadne nesplnili, má objednávateľ právo na zmluvnú pokutu od zhotoviteľa vo výške 5 000,- eur (slovom päťtisíc eur) za každé jednotlivé porušenie tejto povinnosti.
9.6. V prípade, ak zhotoviteľ poruší svoj záväzok byť počas celej doby plnenia tejto zmluvy zapísaný v registri partnerov verejného sektora podľa článku VI bodu 6.7. tejto zmluvy, ak má túto povinnosť podľa zákona o RPVS, má objednávateľ právo na zmluvnú pokutu od zhotoviteľa vo výške 5 000,- eur (slovom päťtisíc eur).
9.7. V prípade omeškania zhotoviteľa so splnením povinnosti podľa bodu 2.16. tejto zmluvy na výzvu objednávateľa predložiť objednávateľovi všetky zmluvy s kľúčovými expertmi uvedenými Prílohe č. 2 tejto zmluvy, resp. následne zmenenými postupom podľa bodu 2.17. zmluvy, a zároveň predložiť zoznam všetkých kľúčových expertov, ktorí sú subdodávateľmi zhotoviteľa v zmysle § 2 ods. 1 písm. a) bod 7 zákona o RPVS, a ktorí napĺňajú definičné znaky partnera verejného sektora v zmysle § 2 ods. 1 písm. a) bod 7 a § 2 ods. 2 zákona o RPVS, v dôsledku ich participácie na plnení tejto zmluvy, má objednávateľ právo na zmluvnú pokutu od zhotoviteľa vo výške 500,- eur (slovom päťsto eur), a to za každý aj začatý deň omeškania.
9.8. Ak sa objednávateľ dostane do omeškania so splnením peňažného záväzku alebo jeho časti na základe faktúry vystavenej zhotoviteľom podľa tejto zmluvy je zhotoviteľ oprávnený od objednávateľa požadovať zaplatenie úroku z omeškania v sadzbe určenej nariadením vlády 
č. 21/2013 Z. z., ktorým sa vykonávajú niektoré ustanovenia Obchodného zákonníka.
9.9. Zmluvná strana, ktorej vznikol nárok na akúkoľvek zmluvnú pokutu podľa tejto zmluvy je popri nároku na zmluvnú pokutu oprávnená požadovať aj náhradu škody spôsobenej porušením povinnosti, s ktorým táto zmluva spája vznik nároku na zmluvnú pokutu, a to aj vo výške presahujúcej výšku dojednanej zmluvnej pokuty. Zaplatením zmluvnej pokuty v zmysle tejto zmluvy nestráca druhá zmluvná strana nárok na náhradu škody vzniknutej porušením zmluvnej povinnosti v celom rozsahu.
9.10. Nárok na zmluvnú pokutu vzniká samotným porušením zabezpečenej povinnosti. Zmluvné pokuty podľa tejto zmluvy sa fakturujú zmluvnými stranami priebežne a sú splatné do 30 kalendárnych dní odo dňa doručenia faktúry druhej zmluvnej strane.

Článok X. 
Doba trvania a ukončenie zmluvy
10.1. Táto zmluva sa uzatvára na dobu určitú, a to na dobu 1,5 roka odo dňa nadobudnutia jej účinnosti. 
10.2. Táto zmluva sa končí uplynutím dohodnutej doby, písomnou dohodou zmluvných strán, výpoveďou podľa tejto zmluvy, odstúpením od zmluvy alebo iným spôsobom predpokladaným právnymi predpismi.
10.3. Objednávateľ je oprávnený túto zmluvu kedykoľvek písomne vypovedať, a to aj bez uvedenia dôvodu. Výpovedná lehota je 1 mesiac a začína plynúť prvým dňom kalendárneho mesiaca nasledujúceho po dni doručenia písomnej výpovede zhotoviteľovi. 
10.4. V prípade výpovede podľa predchádzajúceho bodu má zhotoviteľ nárok na úhradu ceny len za tie plnenia, ktoré boli ku dňu zániku zmluvy riadne poskytnuté a objednávateľom písomne akceptované. 
10.5. Objednávateľ je oprávnený odstúpiť od zmluvy v súlade s § 344 a nasl. Obchodného zákonníka.
10.6. Za podstatné porušenie zmluvy zhotoviteľom s právom objednávateľa odstúpiť od zmluvy spôsobom pre podstatné porušenie sa považuje, ak nastane ktorýkoľvek z nižšie uvedených prípadov:
a) Zhotoviteľ je v omeškaní s realizáciou niektorej z fáz bezpečnostného testovania o viac ako 2 kalendárne týždne; 
b) dokumentácia neobsahuje všetky informácie požadované v Prílohe č. 1 tejto zmluvy a tento nedostatok nebol odstránený zhotoviteľom ani po vykonaní postupu podľa článku II bodov 2.7. až 2.10. tejto zmluvy;
c) Zhotoviteľ je v omeškaní so zapracovaním pripomienok objednávateľa do dokumentácie alebo s nápravou zapracovania pripomienok objednávateľa do dokumentácie v lehote podľa tejto zmluvy;
d) Ak zhotoviteľ poruší zákaz nelegálnej práce a nelegálneho zamestnávania v zmysle právneho poriadku Slovenskej republiky;
e) Porušenia uvedené ako podstatné porušenia tejto zmluvy v iných ustanoveniach tejto zmluvy;
f) Iné porušenie takého charakteru, že zhotoviteľ vedel v čase uzatvorenia tejto zmluvy alebo v tomto čase bolo možné rozumne predvídať s prihliadnutím na účel zmluvy, ktorý plynie z jej obsahu a z okolností jej uzatvorenia, že objednávateľ nebude mať záujem na plnení povinností pri takom porušení zmluvy.
10.7. Odstúpením od zmluvy zmluva zaniká dňom doručenia písomného oznámenia o odstúpení od zmluvy druhej zmluvnej strane. Odstúpenie od Zmluvy a jeho účinky sa riadia príslušnými ustanoveniami Obchodného zákonníka.
10.8. Za nepodstatné porušenie zmluvy sa považuje každé porušenie zmluvy, okrem tých porušení, ktoré sú v zmluve uvedené ako podstatné. V prípade nepodstatného porušenia tejto zmluvy jednou Zmluvnou stranou je druhá Zmluvná strana oprávnená odstúpiť od tejto zmluvy len v prípade, že Zmluvná strana, ktorá je v omeškaní, nesplní svoju zmluvnú povinnosť ani napriek písomnému upozorneniu a poskytnutiu dodatočnej primeranej lehoty v trvaní najmenej 15 dní, ktorá jej bola poskytnutá druhou Zmluvnou stranou na splnenie tejto zmluvnej povinnosti. V písomnom upozornení musí byť špecifikované porušenie zmluvnej povinnosti ako aj upozornenie na právo odstúpiť od tejto zmluvy v prípade neodstránenia porušenia ani v dodatočnej primeranej lehote. V prípade neodstránenia porušenia ani v dodatočnej primeranej lehote má Zmluvná strana, ktorá zaslala písomné upozornenie podľa tohto bodu zmluvy, právo odstúpiť od tejto Zmluvy doručením písomného oznámenia o odstúpení od zmluvy druhej Zmluvnej strane. 
10.9. V prípade, ak nastanú právne skutočnosti majúce za následok zmenu v právnom postavení zhotoviteľa (napr. vyhlásenie konkurzu, zastavenie konkurzu pre nedostatok majetku alebo zrušený konkurz pre nedostatok majetku, povolenie reštrukturalizácie, vstup do likvidácie, zmena právnej formy, zmena v oprávneniach konať v mene zhotoviteľa) alebo akákoľvek iná zmena majúca priamy vplyv na plnenie povinností zhotoviteľa podľa tejto zmluvy, je zhotoviteľ povinný oznámiť tieto skutočnosti objednávateľovi najneskôr do 5 dní odo dňa, kedy tieto skutočnosti nastali. Ak tak neurobí, zodpovedá za škodu spôsobenú objednávateľovi v dôsledku porušenia tejto povinnosti a objednávateľ má právo odstúpiť od tejto zmluvy. 
10.10. Ukončením zmluvy nie je dotknutý nárok na náhradu škody vzniknutej porušením ustanovení zmluvy ani nárok na úhradu zmluvnej pokuty, ktorý vznikol do účinnosti ukončenia. Skončenie zmluvy sa nedotýka nárokov zo zmluvných pokút, náhrady škody, povinnosti Zhotoviteľa po skončení zmluvy, najmä nie však výlučne povinnosti mlčanlivosti v zmysle tejto zmluvy

Článok XI. 
Záverečné ustanovenia
11.1. Zmluvné strany sa dohodli, že písomná korešpondencia bude doručovaná poštou, formou doporučenej zásielky zaslanej na adresu druhej Zmluvnej strany uvedenú v záhlaví tejto Zmluvy, pokiaľ nie je v tejto Zmluve uvedené inak a v prípade jej zmeny je povinná tá Zmluvná strana, u ktorej zmena nastala o tom písomne druhú Zmluvnú stranu bez zbytočného odkladu informovať. Pri preukazovaní doručenia dokumentu bude dostatočné preukázať, že došlo k doručeniu alebo že obálka, ktorá obsahovala dokument, obsahovala riadne vypísanú adresu a bola odoslaná ako doporučená zásielka. V prípade ak doporučenú zásielku zaslanú na adresu druhej Zmluvnej strany v súlade s týmto bodom Zmluvy pošta vráti ako nedoručenú z akéhokoľvek dôvodu, považuje sa za deň doručenia takej zásielky deň jej vrátenia odosielateľovi. V prípade odmietnutia prevzatia doporučenej zásielky druhou Zmluvnou stranou sa bude táto zásielka dňom odmietnutia jej prevzatia považovať za doručenú. Akákoľvek písomnosť a/alebo komunikácia, ktorá sa vyžaduje alebo je povolená podľa tejto Zmluvy bude vyhotovená v slovenskom jazyku. Ak táto Zmluva neustanovuje inak, v prípade pochybností o doručení emailovej správy odoslanej v súlade s touto Zmluvou sa emailová správa považuje za doručenú v najbližší nasledujúci pracovný deň po jej odoslaní na emailovú adresu uvedenú v tejto Zmluve, alebo na emailovú adresu, ktorú si Zmluvné strany oznámili na základe tejto Zmluvy. Prostredníctvom e-mailu nemožno doručiť dodatok k tejto zmluve, dohodu o skončení zmluvy, upozornenie a výzvu podľa bodu 10.8., výpoveď podľa bodu 10.3., odstúpenie od zmluvy podľa bodu 10.5., ani oznámenie o zmene údajov uvedených v záhlaví tejto zmluvy. Tieto dokumenty sa doručujú spôsobom uvedeným v prvej vete tohto bodu. 
11.2. Zmluva je uzavretá podľa právneho poriadku Slovenskej republiky, pričom práva, povinnosti a vzťahy zmluvných strán v tejto zmluve neupravené sa budú spravovať príslušnými ustanoveniami zákona č. 513/1991 Zb. Obchodného zákonníka v znení neskorších predpisov a inými všeobecne záväznými právnymi predpismi Slovenskej republiky. 
11.3. Zmluvné strany sa zaväzujú, že budú postupovať v súlade s oprávnenými záujmami druhej strany ktoré sú im známe, alebo ktoré im pri zachovaní odbornej starostlivosti musia byť známe a že vykonajú všetky právne úkony, ktoré sa ukážu byť nevyhnutné pre riadne plnenie ich povinností podľa tejto zmluvy. Záväzok súčinnosti sa vzťahuje len na také úkony, ktoré prispejú alebo majú prispieť k dosiahnutiu účelu tejto zmluvy.
11.4. V prípade sporného výkladu ustanovení tejto zmluvy alebo neplnenia záväzkov zmluvných strán sa obidve zmluvné strany budú snažiť prednostne dosiahnuť vzájomnú dohodu. Pokiaľ sa zmluvné strany nedohodnú, budú sa snažiť dosiahnuť súdny zmier. Prípadné spory týkajúce sa výkladu a realizácie tejto zmluvy budú riešené vecne a miestne príslušnými súdmi Slovenskej republiky. 
11.5. V prípade, ak sa niektoré ustanovenie tejto zmluvy stane neplatným, neúčinným alebo nevykonateľným, nie sú tým dotknuté ostatné ustanovenia tejto zmluvy. Príslušné ustanovenie zmluvy sa nahradí takým platným a účinným zákonným ustanovením, ktoré je mu svojím významom a účelom najbližšie.
11.6. Objednávateľ pri spracúvaní osobných údajov dotknutých osôb zhotoviteľa pre účely plnenia tejto zmluvy postupuje v súlade so zákonom č. 18/2018 Z. z. o ochrane osobných údajov a o zmene a doplnení niektorých zákonov v znení neskorších predpisov a Nariadenia Európskeho parlamentu a Rady (EÚ) č. 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES. Informácia o podmienkach spracúvania osobných údajov dotknutých osôb je zverejnená na webovom sídle objednávateľa: https://www.nbs.sk/sk/ochrana-osobnych-udajov. 
11.7. Táto zmluva je vyhotovená v piatich vyhotoveniach, z ktorých objednávateľ dostane tri vyhotovenia a zhotoviteľ dostane dve vyhotovenia. 
11.8. Táto zmluva (vrátane jej prípadných dodatkov) patrí medzi povinne zverejňované zmluvy podľa ustanovení § 5a zákona o slobodnom prístupe k informáciám (zákona č. 211/2000 Z. z. v znení neskorších predpisov) v spojení s ustanoveniami § 1 ods. 2 Obchodného zákonníka a ustanoveniami § 47a Občianskeho zákonníka (zákona č. 40/1964 Zb. v znení neskorších predpisov). Zhotoviteľ berie na vedomie zverejnenie tejto zmluvy (vrátane jej prípadných dodatkov) a faktúr zhotoviteľa doručených objednávateľovi, a to zverejnenie objednávateľom počas trvania jeho povinnosti podľa § 5a a § 5b zákona o slobodnom prístupe k informáciám.
11.9. Táto zmluva nadobúda platnosť a je pre zmluvné strany záväzná odo dňa jej podpísania oprávnenými zástupcami oboch zmluvných strán; ak oprávnení zástupcovia oboch zmluvných strán nepodpíšu túto zmluvu v ten istý deň, tak rozhodujúci je deň neskoršieho podpisu. Táto zmluva nadobúda účinnosť dňom nasledujúcim po dni jej zverejnenia na webovom sídle (internetovej stránke) objednávateľa v súlade s § 47a ods. 1 Občianskeho zákonníka v spojení s § 1 ods. 2 Obchodného zákonníka a s § 5a zákona o slobodnom prístupe k informáciám.
11.10. Neoddeliteľnou súčasťou tejto zmluvy sú nasledovné prílohy: 
Príloha č. 1 – Opis predmetu zákazky.
Príloha č. 2 – Osoby zhotoviteľa podieľajúce sa na realizácii bezpečnostného testovania (kľúčoví experti).
Príloha č. 3 – Akceptačný protokol bezpečnostného testovania.
11.11. Túto zmluvu možno meniť výlučne formou písomných číslovaných dodatkov k tejto zmluve, podpísaných oprávnenými zástupcami oboch zmluvných strán v súlade so zákonom 
č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov.
11.12. Zmluvné strany (každá za seba) zhodne vyhlasujú, že sú plne spôsobilé na právne úkony, ich zmluvná voľnosť nie je žiadnym spôsobom obmedzená a sú oprávnené plniť si v celom rozsahu záväzky dohodnuté touto zmluvou. Súčasne zmluvné strany (každá za seba) zhodne záväzne vyhlasujú, že sa s touto zmluvou dôkladne oboznámili a jej obsahu porozumeli, súhlasia s ňou, zaväzujú sa ustanovenia tejto zmluvy plniť, pričom zmluvné strany na znak toho, že táto zmluva je určitá, zrozumiteľná a zodpovedá ich slobodnej vôli, vlastnoručne podpísali túto zmluvu prostredníctvom svojich oprávnených zástupcov.
Za objednávateľa 			Za zhotoviteľa

V Bratislave, dňa <vyplní VO>		V <vyplní uchádzač >, dňa <vyplní uchádzač >


......................................................		.......................................................
Národná banka Slovenska		<vyplní uchádzač >
<vyplní VO>				<vyplní uchádzač >
<vyplní VO>				<vyplní uchádzač>

[bookmark: _Hlk52189212]Bližšia špecifikácia predmetu diela: 

[bookmark: _Ref227737087]Posúdenie bezpečnosti má dve fázy:

1. Fáza A (maximálne trvanie: 3 týždne do odovzdania správy)
2. Fáza B (maximálne trvanie 1 týždeň do odovzdania upravenej správy)

Náplň fázy A je 
1. Posúdenie bezpečnosti zahŕňajúce minimálne:
· Konfiguračný audit: posúdenie súladu implementovaného systému s relevantnými a aktuálnymi odporúčaniami výrobcu pre komponenty využívané verejným obstarávateľom, resp. objednávateľom (ďalej len „objednávateľ“) (napr. Security Guide for SAP S/4HANA, SAP HANA Security Guide, Security for Edge Integration Cell, security, SAP Fiori: Security, a pod.).
· Testovanie bezpečnosti používateľských a integračných rozhraní, ktoré implementovaný systém používa na komunikáciu s používateľmi a inými systémami objednávateľa, vrátane rozhrania na komunikáciu on-premise a cloud komponentov SAP (prostredníctvom komponentu Cloud Connector).
· Testovanie zákaznícky vyvinutých alebo modifikovaných SAP transakcií a rozšírení 
(v rozsahu max. 6 požiadaviek riešených vývojom, ktoré konkrétne budú testované určí objednávateľ pri realizácii zákazky).
2. Objednávateľ:
· požaduje manuálne overenie všetkých identifikovaných zraniteľností a nedostatkov (výsledkom nemá byť len výstup automatizovaného skenovania).
· poskytne pri preverovaní dostupnú dokumentáciu k testovanému systému a vytvorí predpoklady na komunikáciu s pracovníkmi zhotoviteľa, ako aj dodávateľom cieľového systému.
3. Vypracovanie záverečnej správy, ktorej štruktúra a rozsah musí pokrývať všetky hodnotené časti cieľového systému, a to najmä:
· zhodnotenie bezpečnosti systému.
· popis vykonaných testov a ich výsledkov, vrátane získaných podkladov pre jednotlivé zistenia a časových údajov (kedy testy prebiehali).
· zhodnotenie jednotlivých zistení (s použitím škály Critical/High/Medium/Low/ Informative, zohľadňujúcej potenciálne dopady zneužitia, potrebné schopností útočníka a pod.).
· konkrétne odporúčania na nápravu zistení.
4. Záverečnú správu požaduje objednávateľ odovzdať v elektronickej forme, v slovenskom, českom alebo anglickom jazyku v elektronickej forme vo formátoch aplikačných programov Microsoft Word, Excel, resp. vo formáte PDF.
5. Prezentácia výsledkov hodnotenia, v mieste plnenia zmluvy, ak o to objednávateľ požiada, a to v termíne dohodnutom objednávateľom a zhotoviteľom, pred podpisom akceptačného protokolu fázy A bezpečnostného testovania podľa zmluvy. 

Náplň fázy B je 
1. Preverenie upraveného systému z hľadiska nedostatkov identifikovaných vo fáze A.
2. Doplnenie dokumentácie (správy) vypracovanej zhotoviteľom vo fáze A bezpečnostného testovania a jej odovzdanie objednávateľovi.

Doplnkové služby:
Doplnkové služby súvisiace s bezpečnostným testovaním podľa zmluvy budú poskytnuté zhotoviteľom: 
(i) Konzultačné služby v maximálnom rozsahu 20 osobohodín, a to konkrétne konzultácie k návrhu a posúdeniu bezpečnostných opatrení na nápravu zistení fázy A, k ich implementácii, prípadne k iným požiadavkám objednávateľa súvisiacim s posúdením bezpečnosti.
Doplnkové služby poskytne zhotoviteľ objednávateľovi v lehote najneskôr do 1,5 roka odo dňa účinnosti zmluvy, a to aj po častiach, podľa potrieb objednávateľa a vždy len na základe predchádzajúcej objednávky objednávateľa a doručenej zhotoviteľovi a potvrdenej zhotoviteľom podľa zmluvy.

Ďalšie informácie potrebné pre vypracovanie ponuky:

Základná architektúra:
· SAP Cloud Solutions (3 subaccounts):
· BTP Destinations, BTP Core Services, SAP Identity Services, SAP Integrration Automation, SAP Integration Suite, SAP Secure Login Service for SAP GUI
· BTP Destinations, SAP Analytics Cloud
· BTP Destinations, SAP Cloud ALM
· SAP On-Premise Solution:
· SAP S/4 Hana, Cloud Connector, SAP Edge Integration Cell

Súvisiaca on-premise infraštruktúra (samotná nie je predmetom bezpečnostného posudzovania): 
· Virtualizačné prostredie VMware (servery cieľového prostredia)
· RedHat OpenShift – beh komponentov zabezpečujúcich dátové toky (SAP Edge Integration Cell)
· IAM (RH SSO) – prihlasovanie používateľov, MFA
· Niektoré činnosti sú zachované v pôvodnom SAP R/3 systéme a v budúcnosti budú presunuté do samostatného systému. Predmetom bezpečnostného posudzovania nie je pôvodný R/3 systém.

Rozhrania:
· Integračné rozhrania na iné systémy: 22 rozhraní: 
· spôsob: 20 x SAP BTS IS (pričom v 12 prípadoch integrácia využíva navyše aj samostatný komponent Dispečer, ktorý je internou aplikáciou slúžiacou na výmenu dát medzi rôznymi informačnými systémami objednávateľa), 2 x súborový prenos
· smer prenosu dát: 10 x zo SAP S/4, 12 x do SAP S/4
· typy použitých BTS adaptérov: IDoc/XML, JDBC, SMB, HTTP
· Používateľské rozhranie: prioritne Fiori Launchpad, SAP GUI Windows klient (ak chýba funkčnosť, prípadne pre administráciu)
· Komunikácia SAP On-Premise a SAP Cloud: Cloud Connector

Zákaznícky vývoj:
· 34 zákazníckych požiadaviek riešených vývojom (23 x General Ledger (FI), 4 x Asset Management (PM), 2 x DWH, 5x Operative reporting)


Príloha č. 2 k Zmluve o dielo č. C-NBS1-000-125-157
Osoby zhotoviteľa podieľajúce sa na realizácii bezpečnostného testovania (kľúčoví experti) – v zmysle vyhodnotenia ponuky zhotoviteľa ako úspešného uchádzača
[bookmark: _Ref227739815]
Príloha č. 3 k Zmluve o dielo č. C-NBS1-000-125-157

Akceptačný protokol bezpečnostného testovania 


Objednávateľ:	Národná banka Slovenska
	Imricha Karvaša 1 
	813 25 Bratislava


Zastúpený:	....................................



	Zhotoviteľ:
	...

	
	

	Zastúpený:
	...


	 



Objednávateľ potvrdzuje, že zhotoviteľ vykonal fázu A / fázu B[footnoteRef:1]  [1:  nehodiace sa škrtnite] 

bezpečnostného testovania a odovzdal príslušnú dokumentáciu v požadovanom rozsahu.


V Bratislave dňa ………………




	______________________________________
	___________________________________

	Za zhotoviteľa odovzdal
	Za objednávateľa prevzal

